কিভাবে তুমি এসএটি (SAT) পরীক্ষার জন্য রেজিস্ট্রেশন করবে? – SatInfo.org
/03. Registration & Test Taking /04. University Searching Process /Uncategorized /কিভাবে তুমি এসএটি (SAT) পরীক্ষার জন্য রেজিস্ট্রেশন করবে?
এসএটি (SAT) পরীক্ষায় অবতীর্ণ হওয়ার পূর্ব শর্ত রেজিস্ট্রেশন করা। এই রেজিস্ট্রেশন অনেক গুলো ধাপে করতে হয় বলে, বিষয়টি একটু জটিল। রেজিস্ট্রেশন প্রক্রিয়া বিস্তারিত না জানলে সমস্যার সম্মুখীন হতে হয় । এই আর্টিকেল ধাপে ধাপে কি ভাবে অনলাইনে এসএটি (SAT) এক্সামের রেজিস্ট্রেশনে করতে হবে চিত্রসহ আলোচনা করা হয়ছে।
এসএটি (SAT) পরীক্ষার জন্য রেজিস্ট্রেশন করতে হলে তোমার অবশ্যই একটি কলেজবোর্ড অ্যাকাউন্ট থাকতে হবে। তাই, কলেজবোর্ড অ্যাকাউন্ট তৈরি সম্পর্কে বিস্তারিত জানতে ঘুরে আসুন কিভাবে তৈরি করবে কলেজবোর্ড অ্যাকাউন্ট? আর্টিকেল থেকে।
অনলাইনে এসএটি (SAT) রেজিস্ট্রেশনের জন্য শুরুতেই তোমাকে কলেজ বোর্ড অ্যাকাউন্ট (College Board account) এ লগ-ইন করতে হবে। তুমি এই CollegeBoard Website গিয়ে তোমার Username এবং Password দিয়ে login করে রেজিস্ট্রেশন ধাপগুলো অনুসরন করার মাধ্যমে তুমি রেজিস্ট্রেশন করতে পারো।
তোমার Username এবং Password দিয়ে login করে উপরের চিত্রের মতো একটি পেইজ আসবে। ঐ পেইজ থেকে Registration for the SAT বাটনে ক্লিক করে রেজিস্ট্রেশন সেকশনে প্রবেশ করতে পারো।
পরের ধাপে তোমাকে রেজিস্ট্রেশন জন্য কি কি ধাপ অনুসরন কর তা দেখানো হবে। । ঐ পেইজ থেকে Continue বাটনে ক্লিক করে তোমাকে রেজিস্ট্রেশন প্রধান ধাপগুলো অনুসরন করতে হবে।
এই ধাপে Your Personal Info সেকশনে আসবে। এই সেকশনে তোমাকে ব্যক্তিগত তথ্য দেখানো হবে, যা তুমি কলেজ বোর্ড (College Board account) অ্যাকাউন্ট তৈরির সময় দিয়েছ। এই সেকশনের কোন তথ্য সংশোধন করা প্রয়োজন হলে সংশোধন করা যাবে।
Your High School সেকশনে তোমার হাই স্কুল সম্পর্কিত তথ্য দিতে হবে। যেমনঃ হাই-স্কুল পাশ করার তারিখ এবং এক্সাম লেভিল।
এই সেকশনে Find Your high school অপশনে ক্লিক করলে একটি নতুন ডায়ালগ বক্স আসবে। এই ডায়ালগ বক্স থেকে তোমরা Outside the United States নির্বাচন করলে স্কুলের কোড, নাম, সিটি এবং দেশ জানতে চাইবে। এখানে দেশের নাম ছাড়া অন্য তথ্য দেয়া অপশনাল। তাই তুমি দেশের নাম নির্বাচনে করে দিলেই হবে। একদম নিচে Search Your School অপশন রয়েছে। যদি তুমি সার্চ করে নিজের স্কুলের নাম না পাও তাতে চিন্তার কিছু নেই, কেবল Can’t not find your school ক্লিক করে My school is not listed নির্বাচন করে দিলেই হবে। তারপর, Current Grade Level নির্বাচন করতে হবে।
Your Mailing Address সেকশনে তোমাকে ঠিকানা ও যোগাযোগের জন্য মোবাইল নম্বর দিতে হবে। তুমি যদি United States, U.S. Territories, and Puerto Rico এর রিজিওনের বাইরের স্টুডেন্ট হও তবে Outside the United States অপশনটি সিলেক্ট করে দেশের নাম নির্বাচন করতে হবে। একই সাথে যোগাযোগের জন্য প্রয়োজনীয় ঠিকানা দিতে হবে।
Create Your Student Profile সেকশনে জিপিএ, কোর্স ওয়ার্ক, এক্টিভিটিস ইত্যাদি তথ্য দিতে হয়। এই সেকশনটি একেবারেই অপশনাল, তুমি চাইলে কেবল “GPA/Rank” পূরণ করে ‘Update Later’ বাটন চেপে পরের ধাপে চলে যেতে পারো।
Select Your Subject Test সেকশনে প্রথমেই Test Type নির্বাচন করতে হবে। পরবর্তীতে প্রদর্শিত তারিখ থেকে নিজের সুবিধা মতো তারিখ নির্বাচন করতে পারবে। সর্বশেষ, তোমার যদি কোন শারীরিক সমস্যার জন্য accommodation দরকার হয় তবে Testing accommodations অপশন থেকে Yes বাটনে ক্লিক করতে হবে অন্যথায় No বাটনে ক্লিক করলেই হবে।
Pick a Test Center সেকশনে তোমাকে পরীক্ষার ভেন্যু পছন্দ করতে হবে। বাংলাদেশে ৬টি জায়গায় এসএটি (SAT) পরীক্ষা হয়ে থাকে। নটর ডেম কলেজ, গ্রীণ ডেল ইন্টারন্যাশনাল স্কুল, ইন্টারন্যাশনাল স্কুল এবং ইন্টারন্যাশনাল টার্কিস হোপ স্কুল এই ৪ টি পরীক্ষার ভেন্যু রাজধানী ঢাকায় অবস্থিত। অপরদিকে, সারসাইন গ্রামার স্কুল অ্যান্ড কলেজ এবং চিটাগাং গ্রামার স্কুল এই ২ টি পরীক্ষার ভেন্যু চট্টগ্রামে অবস্থিত। তুমি যে কোন ভেন্যু পছন্দ করতে পারবে।
Upload a Photo সেকশনে তোমাকে তোমার ছবি আপলোড করতে হবে। তুমি .jpg, .gif, কিংবা .png ফরম্যাটের ছবি আপলোড করতে পারবে। সম্প্রতি তোলা ছবি আপলোড করা উচিত।
Check Out সেকশনে ৩ টি অপশন দেখাবে Cancel, save & exit and Payment। পেমেন্ট করতে চাইলে ‘Payment’ বাটনে ক্লিক করলেই হবে। আর, অন্য সময় পেমেন্ট করতে চাইলে save & exit বাটনে ক্লিক করলেই হবে।
তোমার যদি ইন্টারন্যাশনাল ক্রেডিট কার্ড থাকে তবে ঝামেলাবিহীনভাবে অনলাইনের মাধ্যমে পেমেন্ট করতে পারবে। পরীক্ষার ছয় মাস আগে থেকে এক সপ্তাহ পূর্ব পর্যন্ত অনলাইন নিবন্ধনকারীরা পেমেন্ট করে নিবন্ধন করতে পারবে। SAT with Essay নিবন্ধন ফি ৬৪.৫ ডলার এবং SAT Subject Test ফি নির্ধারিত হয় নির্বাচিত বিষয় এর উপর ভিত্তি করে। পেমেন্ট সংক্রান্ত ঝামেলা এড়াতে তোমরা গ্রেকের সাহায্য নিতে পারো।
উপরের ধাপগুলো অনুসরণ করে তুমি ঝামেলাবিহীনভাবে ঘরে বসে অনলাইনে নিজের রেজিস্ট্রেশন নিজেই করতে পারো।
Tagged:accountCollege BoardcollegeboardMy SATSATSAT 1SAT 2SAT Achievement TestsSAT IISAT Reasoning TestSign InUsernameঅ্যাকাউন্টজেনারেল এসএটিপরীক্ষারেজিস্ট্রেশনসময়